Държавен вестник, бр. 65, 2019 г., стр. 31

БРОЙ  65	
Д Ъ Р Ж А В Е Н  В Е С Т Н И К 	
СТР.  31  
Приложение № 7 
към чл. 26
Здравна информация за лицата с туберкулоза
Здравната информация за лицата с тубер-
кулоза се съхранява като уникален код на 
пациента. 
Уникалният код на всеки пациент се със-
тои от 9 знака: 
• 3 букви, включващи инициалните букви 
на името, презимето и фамилията му;
• цифрите на датата на раждането му 
(2 цифри), месеца на раждането му 
(2 цифри) и годината на раждането му 
(2 цифри).
6398
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
МИНИСТЕРСТВО  
НА ВЪТРЕШНИТЕ РАБОТИ
НАРЕДБА № Н-12 
от 5 август 2019 г.
за реда за служебно обследване на тежките 
пътнотранспортни произшествия, допуснати 
от водачи, придобили правоспособност за 
управление на моторни превозни средства от 
две години, и водачи на моторни превозни 
средства за обществен превоз или за собствена 
сметка на пътници и товари, и набелязване 
на мерки за тяхното ограничаване
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определя редът 
за служебно обследване на тежките пътно-
транспортни произшествия (ПТП), допуснати 
от водачи, придобили правоспособност за 
управление на моторни превозни средства от 
две години, и водачи на моторни превозни 
средства за обществен превоз или превоз за 
собствена сметка на пътници и товари, и за 
набелязване на мерки за тяхното ограничаване.
Чл. 2. (1) Служебното обследване се из-
вършва чрез анализ на данните за водача, 
участник в ПТП, по отношение на обучени-
ето, придобиването на квалификацията на 
водач, извършените от него престъпления 
и/или административни нарушения по Зако-
на за движението по пътищата и Закона за 
автомобилните превози, физическата и пси-
хологическата годност, стаж и други данни, 
които имат отношение към правоспособността 
му, както и данни за причините, довели до 
ПТП. Служебното обследване се извършва 
независимо от образуваното наказателно или 
административно производство. 
(2) Установяването на вината и отговор-
ността за настъпилото ПТП не е предмет на 
служебното обследване.
Г л а в а  в т о р а
ОРГАНИ ЗА СЛУЖЕБНО ОБСЛЕДВАНЕ
Чл. 3. (1) Министърът на транспорта, ин-
формационните технологии и съобщенията и 
министърът на вътрешните работи със заповед 
създават постоянно действаща комисия за из-
вършване на служебно обследване, наричана 
по-нататък „комисията“.
(2) Членовете на комисията участват в 
работата є безвъзмездно.
Чл. 4. (1) Дейността на комисията се 
организира и ръководи от председател, а в 
негово отсъствие – от заместник-председател, 
определени със заповедта по чл. 3, ал. 1.
(2) Комисията по чл. 3, ал. 1 заседава 
най-малко два пъти годишно, като първото 
заседание се провежда до 1 април, а второ-
то – до 1 октомври.
(3) Заседанията на комисията се считат 
за редовни, ако на тях присъстват повече от 
половината от членовете є.
(4) Комисията приема решения с явно 
гласуване и обикновено мнозинство (повече 
от половината от присъстващите членове).
(5) Дневният ред на заседанията на коми-
сията се определя от председателя є. 
(6) Дневният ред и всички документи и 
материали за заседанията се изпращат на 
членовете на комисията най-малко 10 работни 
дни преди датата на заседанието на хартиен 
носител или по електронен път.
(7) Всеки член на комисията може да прави 
мотивирани предложения за промени в днев-
ния ред до 4 работни дни преди заседанието.
(8) За всяко проведено заседание на коми-
сията се съставя протокол, който се подписва 
от председателя и от секретаря.
(9) В протокола се посочват присъствалите 
на заседанието, обсъжданите въпроси, изразе-
ните мнения, препоръки и приетите решения. 
Към протокола се прилагат материалите, 
разгледани на заседанието. 
(10) Със заповедта по чл. 3, ал. 1 се опре-
деля секретар на комисията, който подпомага 
председателя є при организиране дейността 
на комисията.
 (11) Секретарят на комисията:
1. координира дейността на комисията;
2. организира подготовката и провеждането 
на заседанията на комисията;
3. уведомява членовете на комисията за 
датата и часа на заседанията;
4. подготвя материалите за заседанията;
5. осигурява навременното разпространение 
на дневния ред и материалите за заседанията;
6. изготвя протоколи от заседанията;
7. координира и следи за изпълнение на 
решенията на комисията;
8. подпомага председателя и заместник-
председателя на комисията при изпълнение 
на функциите им;
9. изпълнява и други задачи, възложени от 
председателя на комисията.